**MESTSKÉ STREDISKO KULTÚRY A ŠPORTU, p. o.**

Námestie A. Hlinku č. 1, 953 01 Zlaté Moravce

(ďalej len ako ,,**MSKŠ**“)

podľa ustanovenia § 281 až 288 zákona č. 513/1991 Zb. Obchodného zákonníka v znení neskorších predpisov

v y h l a s u j e

**o b c h o d n ú v e r e j n ú s ú ť a ž**

na prenájom nehnuteľného majetku vo výlučnom vlastníctve mesta Zlaté Moravce-

pozemku o výmere 60 m2 na Továrenskej ulici v Zlatých Moravciach, pričom sa jedná o časť pozemku z parcely KN registra „C'' číslo p.č. 3407/1, druh pozemku ostatná plocha o celkovej výmere 45098 m2, nachádzajúca sa v k.ú. Zlaté Moravce v meste Zlaté Moravce.

**PODMIENKY**  **OBCHODNEJ VEREJNEJ SÚŤAŽE (OVS)**

na uzavretie zmluvy o nájme pozemku

**časti pozemku z parcely KN registra „C“, č. parcely 3407/1 (druh pozemku: ostatná plocha) o výmere 60 m², ktorý sa nachádza v areáli mestského štadióna v Zlatých Moravciach.**

**v  zmysle § 9 ods. 1 písm. c) zákona č. 138/1991** Z**b. o  majetku obcí v znení neskorších predpisov.**

Prenájom nehnuteľnosti sa uskutoční v súlade s platnými právnymi predpismi a  Zásadami hospodárenia a nakladania s majetkom Mesta Zlaté Moravce SM\_005/2023, účinné od 14.12.2023, konkrétne s čl. 2 bod 2 a 3 podľa ktorého správcom majetku je rozpočtová alebo príspevková organizácia zriadená mestom, ktorej bol majetok zverený do správy. Správa majetku je súhrn oprávnení a povinností správcu k tej časti majetku, ktorú mu mesto zverilo do správy alebo ktorú správca nadobudol vlastnou činnosťou. Podľa č. 4 bod 1 písm. i) mestské zastupiteľstvo schvaľuje zmluvu o nájme na dobu neurčitú alebo na dobu určitú viac ako 3 roky v prípadoch ustanovených zákonom o majetku obcí a týmito zásadami.

**1.** **Identifikácia vyhlasovateľa**

Názov organizácie: Mestské stredisko kultúry a športu, p.o.

Zastúpené: Mgr. Simona Holubová- riaditeľka podniku

Adresa organizácie: Námestie A. Hlinku č. 1, 953 01 Zlaté Moravce

Internetová adresa: [**www.mskszm.sk**](http://www.mskszm.sk)

IČO: 42208033

Kontaktná osoba: Mgr. Simona Holubová

Telefón: 0901/708907

E-mail: msks.holubova@gmail.com

**2. Predmet obchodnej verejnej súťaže**

Predmetom OVS je výber najvýhodnejšej ponuky na prenájom pozemku, časti **parcely KN registra „C“, č. parcely 3407/1 (druh pozemku: ostatná plocha) o výmere 60 m², ktorý sa nachádza v areáli mestského štadióna v Zlatých Moravciach.**

**3.** **Požiadavky na spôsob a rozsah spracovania návrhu**

Navrhovateľ je povinný predložiť v návrhu presné označenie navrhovateľa:

***Fyzická osoba uvedie:*** meno, priezvisko, rodné priezvisko, bydlisko, dátum narodenia,

rodné číslo, telefónny kontakt, e-mailovú adresu;

***Právnická osoba a fyzická osoba – podnikateľ uvedie:*** obchodné meno, sídlo alebo miesto podnikania, právnu formu právnickej osoby, IČO, meno a podpis osoby (osôb) oprávnenej (oprávnených) konať jej menom, telefónny kontakt, e-mailovú adresu;

***V textovej časti návrhu uviesť:***

- označenie navrhovateľa

- predmet a účel prenájmu pozemku

- cenová ponuka vyjadrená v eurách za prenajímaný pozemok

- dátum a podpis

- vizualizácia využitia pozemku

***Prílohy návrhu:***

- čestné vyhlásenie navrhovateľa, že súhlasí s podmienkami súťaže a s návrhom znenia zmluvy o nájme pozemku,

- čestné vyhlásenie navrhovateľa, že nemá voči mestu Zlaté Moravce a mestským organizáciám neuhradené záväzky po lehote splatnosti,

- čestné vyhlásenie navrhovateľa, že sa zaväzuje a na svoje náklady zabezpečí inštaláciu certifikovaných podružných meračov na pripojenie novozriadenej prevádzky s osobitným meraním spotreby jednotlivých médií, ak tieto budú potrebné k podnikateľskému zámeru navrhovateľa, pričom rozúčtovanie bude zabezpečovať prenajímateľ, ak sa nedohodnú inak,

- čestné vyhlásenie navrhovateľa, že akékoľvek úpravy pozemku bude realizovať s predchádzajúcim písomným súhlasom prenajímateľa a na svoje náklady,

- čestné vyhlásenie navrhovateľa, že bude zabezpečovať vývoz vypustených splaškových vôd z prevádzky priebežne podľa potreby na vlastné náklady, prípadne po dohode s prenajímateľom.

- čestné vyhlásenie navrhovateľa, že v prípade ukončenia nájmu uvedie pozemok do pôvodného stavu,

* návrh zmluvy o nájme pozemku v 3 vyhotoveniach - musí byť podpísaný navrhovateľom, resp. jeho štatutárnym zástupcom a datovaný (u právnickej osoby podpis konajúcej osoby) - (NZ je predložená vyhlasovateľom v súťažných podmienkach a zverejnená na stránke vyhlasovateľa)

- písomný súhlas so spracovaním osobných údajov (len fyzické osoby)

V prípade, že návrh nebude spĺňať náležitosti vyššie uvedené, bude pri vyhodnocovaní ponúk zo súťaže vylúčený.

**4.** **Spôsob a lehota na podávanie súťažných návrhov**

Navrhovatelia podávajú písomný návrh ponuky na prenájom pozemku s prílohami návrhu a už podpísané návrhy zmluvy o nájme pozemku rešpektujúce stanovené požiadavky v troch vyhotoveniach písomne v slovenskom jazyku v zalepenej obálke s označením **– „Obchodná verejná súťaž –prenájom pozemku v areáli mestského štadióna v Zlatých Moravciach– NEOTVÁRAŤ“. Návrhy do obchodnej verejnej súťaže sa podávajú cez elektronickú schránku alebo v listinnej podobe, ak navrhovateľ nemá aktivovanú elektronickú schránku**. Navrhovateľ, v prípade ak nemá aktívnu elektronickú schránku, predloží písomný návrh osobne do podateľne vyhlasovateľa, alebo doporučenou poštovou zásielkou na adresu:

**Mestské stredisko kultúry a športu, p.o., Námestie A. Hlinku č. 1, 953 01 Zlaté Moravce** do stanovenej lehoty na podávanie návrhov tak, aby bol vyhlasovateľom riadne zaevidovaný najneskôr **do 25.01.2024 do 13.00 hod.** Do obchodnej verejnej súťaže nebude možné zahrnúť návrh, ktorý bude doručený na adresu vyhlasovateľa, alebo predložený po stanovenej lehote. Po uplynutí stanovenej lehoty nebude možné predložený návrh zmeniť a ani odvolať.

**5. Časový plán súťaže**

1. Vyhlásenie súťaže dňom: **09.01.2024**

2. Obhliadku nehnuteľností môže vykonať každý navrhovateľ po predchádzajúcom dohovore s kontaktnou osobou.

3. Ukončenie predkladania návrhov súťaže je **25.01.2024 o 13.00 hod.**

4. Vyhodnotenie návrhov súťaže uskutoční komisia ustanovená Mgr. Simonou Holubovou dňa **26.01.2024 o  14:00 hod**. v kancelárii v MSKŠ na neverejnom zasadnutí.

5. Uzatvorenie zmluvy o nájme pozemku zo strany MSKŠ do 30 dní od prevzatia oznámenia navrhovateľom s najvýhodnejším návrhom, že MSKŠ jeho návrh prijíma.

**6. Otváranie obálok s návrhmi a vyhodnotenie ponúk**

Otváranie obálok s návrhmi a vyhodnotenie ponúk sa začne dňa **26.01.2024 o 14:00 hod.;** miesto otvárania obálok s návrhmi: Kancelária MSKŠ, Námestia A. Hlinku č. 1, 953 01 Zlaté Moravce na neverejnom zasadnutí.

**7. Záväzok na úhradu nákladov**

Vyhlasovateľ neuhrádza navrhovateľom náklady spojené s ich účasťou v tejto obchodnej verejnej súťaži.

**8. Spôsob výberu najvhodnejšieho návrhu**

Predložený písomný návrh bude možné zahrnúť do obchodnej verejnej súťaže len v prípade, ak jeho obsah bude zodpovedať stanoveným súťažným podmienkam a bude obsahovať všetky prílohy. Navrhovateľ môže predložiť najviac jeden návrh. Ak navrhovateľ podá viac návrhov, budú všetky zo súťaže vylúčené.

**KRITÉRIÁ VYHODNOTENIA SÚŤAŽE**

Kritériom pre určenie víťaza súťaže je **NAJVÝHODNEJŠIA PONUKA pre Mestské stredisko kultúry a športu, p.o.**

**9. Lehota na oznámenie vybraného návrhu**

Vyhlasovateľ si vyberie návrh, ktorý mu najlepšie vyhovuje a oznámi navrhovateľovi s najvýhodnejším návrhom, že prijíma jeho návrh písomne na adresu navrhovateľa v lehote do 10 kalendárnych dní od vyhodnotenia ponúk. Ostatným navrhovateľom vyhlasovateľ písomne oznámi do 15 dní, že neuspeli a že ich návrh odmietol.

**10. Podmienky súťaže**

OVS sa začína dňom zverejnenia vyhlásenia verejnej obchodnej súťaže na úradnej tabuli

MSKŠ, na webovej stránke mestského strediska kultúry a športu → www.mskszm.sk, /povinné zverejňovanie; Ostatné/, dňa **09.01.2024** a zverejnením inzerátu v periodiku**.**

Požadovaná cena jeurčená v súlade s Prílohou č. 3, bod 1.3. Nájomné za užívanie nebytových priestorov a pozemkov MSKŠ- divízia šport, Zásad hospodárenia a nakladania s majetkom Mesta Zlaté Moravce SM\_005/2023, účinných od 14.12.2023, podľa ktorého je cena za ostatné plochy areálu určená dohodou nasledovne:

* **minimálna cena nájmu je určená vo výške 150 Eur/mesačne**
* Nájomné bude uhrádzané podľa ustanovenia v zmluve o nájme pozemku

**Vyhlasovateľ si vyhradzuje právo**

* odmietnuť všetky predložené návrhy, súťaž zrušiť, ukončiť súťaž ako neúspešnú
* uzavrieť nájomnú zmluvu s riadne vybratým navrhovateľom najvýhodnejšieho návrhu;  
  /v prípade, že s navrhovateľom s víťazným návrhom nebude uzatvorená nájomná zmluva z dôvodov na strane navrhovateľa, môže vyhlasovateľ uzavrieť nájomnú zmluvu s navrhovateľom, ktorý sa vo vyhodnotení obchodnej verejnej súťaže umiestnil ako druhý v poradí, ak to odporučí komisia/
* uznať súťaž za platnú, ak sa na nej zúčastní najmenej jeden navrhovateľ, ktorý splnil podmienky súťaže
* v prípade zistenia nepravdivých údajov v súťažnom návrhu bude dotknutý navrhovateľ zo súťaže vylúčený a nebude jeho návrh hodnotený
* navrhovatelia nemajú nárok na náhradu nákladov spojených s ich účasťou v súťaži
* nárok na úhradu nákladov spojených s  účasťou na súťaži nevzniká ani účastníkovi, ktorý v súťaži zvíťazil

**Mgr. Simona Holubová**

riaditeľka podniku

**Zmluva o nájme pozemku č. ........./2024**

uzatvorená podľa ustanovení § 663 a nasl. zákona č. 40/1964 Zb. Občiansky zákonník

v znení neskorších predpisov

(ďalej len ako ,,***zmluva***“)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

číslo: ........./........./2024

**Z m l u v n é s t r a n y:**

**Prenajímateľ: Mestské stredisko kultúry a športu, p.o.**

**sídlo: Námestie A. Hlinku č. 1, 953 01 Zlaté Moravce**

v zastúpení: Mgr. Simona Holubová- riaditeľka podniku

IČO: 42208033

DIČ: 2820009060

Bankové spojenie: VÚB Zlaté Moravce

Číslo účtu (IBAN): SK48 0200 0000 0029 6863 3255

(ďalej len *„****prenajímateľ****“*)

**Nájomca: Obchodné meno/ Meno a priezvisko:**

**Miesto podnikania/sídlo/ Bydlisko:**

**Zastúpené:**

**IČO/ Dátum narodenia:**

**Zápis v ŽR/OR:**

(ďalej len *„****nájomca****“*)

Zmluvné strany, rešpektujúc zákon č. 138/1991 Zb. o majetku obcí v znení neskorších predpisov, Zásady hospodárenia a nakladania s majetkom mesta Zlaté Moravce SM\_005/2023 účinné od 14.12.2023, sa dohodli na uzavretí tejto Zmluvy o nájme pozemku č. ....../2024, a podľa ustanovenia § 663 a nasl. zákona č. 40/1964 Zb. Občiansky zákonník v znení neskorších predpisov (ďalej tiež ,,***zmluva***“) za nasledovných podmienok:

**Úvodné ustanovenie**

Prenajímateľ vyhlásil dňa 09.01.2024 „Obchodnú verejnú súťaž –prenájom pozemku v areáli mestského štadióna v Zlatých Moravciach – NEOTVÁRAŤ“podľa ustanovenia § 9 ods. 1 písm. c) zákona č. 138/1991 Zb. o majetku obcí v znení neskorších predpisov v nadväznosti na Zásady hospodárenia a nakladania s majetkom mesta Zlaté Moravce SM\_005/2023 účinné od 14.12.2023, za účelom predloženia najvýhodnejšej ponuky na uzatvorenie nájomnej zmluvy o nájme pozemku uvedeného v čl. I. ods. 2 tejto zmluvy. Prenajímateľ pri vyhodnotení obchodnej verejnej súťaže skonštatoval, že vyššie uvedený nájomca splnil všetky podmienky zadania verejnej obchodnej súťaže a z uvedeného dôvodu uzatvára s nájomcom túto zmluvu:

**Čl. I**

**Predmet nájmu**

**1.** Prenajímateľ je správcom nehnuteľnosti – **pozemku-** parcely KN registra „C“, č. **parcely 3407/1, druh pozemku ostatná plocha o celkovej výmere 45098 m2,** zapísanej na Okresnom úrade Zlaté Moravce, katastrálnom odbore, okres Zlaté Moravce, k.ú. Zlaté Moravce na LV č. 4261, ktorý sa nachádza v areáli mestského štadióna v Zlatých Moravciach.

**2.** Prenajímateľ touto zmluvou prenecháva za odplatu (ďalej len ,,***nájomné***“) a za podmienok dohodnutých v tejto zmluve nájomcovi do užívania predmet nájmu, a to **časť** **pozemku o výmere 60 m2 uvedeného v ods. 1 tohto článku tejto zmluvy.**

**Čl. II**

**Účel nájmu**

**1.** Prenajímateľ sa zaväzuje prenechať nájomcovi nehnuteľnosť – pozemok uvedený v čl. I  ods. 2 tejto zmluvy **za účelom ......................**

**2.** Nájomca je oprávnený užívať nehnuteľnosť –pozemok uvedený v čl. I ods. 2 tejto zmluvy výlučne na účel uvedený v bode 1. tohto článku zmluvy. Na prípadnú zmenu účelu nájmu, resp. jeho rozšírenie je oprávnený len s predchádzajúcim písomným súhlasom prenajímateľa a následne vyhotovením písomného dodatku k tejto zmluve.

**Čl. III**

**Doba nájmu a skončenie nájmu**

**1.** Zmluva sa uzatvára na dobu u r č i t ú **od 01.02.2024 do 31.01.2027.**

**2.** Nájomný vzťah môže byť ukončený:

1. uplynutím doby nájmu, na ktorý bol dojednaný,
2. písomnou dohodou zmluvných strán ku dňu uvedenému v dohode o skončení nájmu alebo
3. odstúpením od tejto zmluvy prenajímateľom v prípade:

ca) neuhradenia splatného nájomného do 14 dní od doručenia prvej upomienky, prípadne jej vrátenia alebo neprevzatia,

cb) ak nájomca prenechá predmet nájmu do podnájmu tretej osobe bez súhlasu prenajímateľa v súlade s ods. 1 Čl. V tejto zmluvy,

d) odstúpením od tejto zmluvy nájomcom v prípade:

da) ak sa predmet nájmu stane bez zavinenia nájomcu nespôsobilým na dohodnuté alebo obvyklé užívanie, alebo

db) ak sa nájomcovi odníme taká časť predmetu nájmu, že by sa tým zmaril účel zmluvy,

e) odstúpením od zmluvy v súlade s touto zmluvou a/alebo s príslušnými ustanoveniami Občianskeho zákonníka

**3.** V prípadoch odstúpenia od zmluvy je odstúpenie účinné dňom, keď písomnosť s prejavom vôle jednej zmluvnej strany o odstúpení bude doručená druhej zmluvnej strane. Dňom doručenia písomnosti podľa predchádzajúcej vety sa táto zmluva zrušuje (ex nunc).

**Čl. IV**

**Nájomné a jeho úhrada**

**1.** **Ročné nájomné** za predmet nájmu je stanovené spolu **vo výške ............**

**2.** Nájomca sa zaväzuje **platiť nájomné** za užívanie predmetu nájmu **na základe fakturácie zo strany prenajímateľa, vždy po skončení bežného mesiaca so splatnosťou do 10. dňa nasledujúceho mesiaca.** Nájomné sa považuje za uhradené dňom pripísania na účet prenajímateľa.

**3.** Prenajímateľ si vyhradzuje právo jednostrannej úpravy nájomného formou písomného oznámenia o zvýšení nájomného za prenájom predmetu nájmu v prípade zmeny platnej právnej úpravy, zmeny VZN alebo internej smernice mesta Zlaté Moravce schválenej Mestským zastupiteľstvom Zlaté Moravce, ktorá upravuje minimálne ceny nájmu nehnuteľností. Zvýšenie nájomného je účinné odo dňa, kedy prenajímateľ nájomcovi zvýšenie nájomného písomne oznámil.

**4.** Uznesením Msz č. 271/2023 zo dňa 14.12.2023 boli schválené Zásady hospodárenia a nakladania s majetkom mesta Zlaté Moravce, účinné od 14.12.2023, kde podľa čl. 23 bod 3 písm. c) sa cena nájomného bude každoročne zvyšovať o 10 % oproti cene nájmu určenej v predchádzajúcom roku. Nájomca podpisom tejto zmluvy súhlasí so zvyšovaním nájomného až do prípadnej zmeny platnej právnej úpravy, zmeny VZN alebo internej smernice mesta Zlaté Moravce schválenej Mestským zastupiteľstvom Zlaté Moravce, ktorá upravuje minimálne ceny nájmu nehnuteľností.

**5.**  Ak nájomca neuhradí nájomné podľa odseku 1, 3 alebo 4 tohto článku v stanovenej výške a včas, má prenajímateľ právo uplatniť si úroky z omeškania vo výške 0,05 % z výšky neuhradených platieb za každý deň omeškania.

**Čl. V**

**Podnájom**

1. Nájomca nie je oprávnený prenechať predmet nájmu alebo jeho časť do podnájmu alebo výpožičky ďalším (tretím) osobám a nesmie predmet nájmu ani žiadnym iným spôsobom zaťažiť bez predchádzajúceho písomného súhlasu prenajímateľa.

**Čl. VI**

**Ostatné dojednania**

**1.** Nájomca je povinný riadne a včas platiť nájomné a plniť ostatné záväzky v zmluve uvedené.

**2.** Nájomca sa zaväzuje užívať predmet nájmu výhradne na účel dohodnutý v tejto zmluve.

**3.** Nájomca zodpovedá za škody, ktoré môžu vzniknúť na predmete nájmu v súvislosti s užívaním a zaväzuje sa, že škody, ktoré spôsobí sám alebo osoby s ním spojené, dá odstrániť na svoje náklady.

**4.** Nájomca prehlasuje, že je oboznámený so súčasným stavom prenajímaného pozemku a v takom stave ho preberá.

**5.** Nájomca je povinný umožniť prenajímateľovi vstup na prenajímaný pozemok za účelom vykonania kontroly nakladania s predmetom nájmu.

**6.** Nájomca sa zaväzuje, že na svoje náklady zabezpečí inštaláciu certifikovaných podružných meračov na pripojenie novozriadenej prevádzky s osobitným meraním spotreby jednotlivých médií, ak tieto budú potrebné k podnikateľskému zámeru navrhovateľa, pričom rozúčtovanie bude zabezpečovať prenajímateľ, ak sa nedohodnú inak.

**7.** Spotreba energií (elektrina, plyn, voda) bude meraná samostatne a nájomcovi bude fakturovaná vždy po skončení bežného mesiaca so splatnosťou do 10. dňa nasledujúceho mesiaca. V prípade nedodržania termínov splatnosti faktúry má prenajímateľ právo uplatniť si úroky z omeškania vo výške 0,05% z výšky neuhradených platieb za každý deň omeškania.

**8.** Celkové zúčtovanie za poskytnuté služby spojené s nájmom predmetu nájmu sa vykoná raz ročne, a to do 30 dní po doručení vyúčtovania od dodávateľov jednotlivých médií. Nájomca sa zaväzuje uhradiť rozdiel medzi skutočnými nákladmi a skutočnou výškou zaplatených zálohových platieb na účet prenajímateľa do 15 dní od oznámenia výšky nedoplatku (rozdielu) zo strany prenajímateľa. Prenajímateľ sa zaväzuje vrátiť nájomcovi prípadný preplatok do 15 dní po vykonaní celkového zúčtovania, ak sa zmluvné strany nedohodnú inak.

**9.** Prenajímateľ je oprávnený kedykoľvek jednostranne zmeniť zálohové platby za služby spojené s nájmom predmetu nájmu, pokiaľ budú zmenené, doplnené alebo zrušené cenové predpisy, podľa ktorých sú tieto platby dohodnuté alebo pokiaľ sú inak zmenené ceny za tieto služby spojené s nájmom predmetu nájmu. O takejto zmene je prenajímateľ povinný nájomcu písomne informovať a nájomcovi vzniká povinnosť platiť upravené, resp. zmenené zálohové platby súvisiace so službami najskôr odo dňa doručenia písomného oznámenia prenajímateľa o úprave týchto platieb.

**10.** Nájomca sa ďalejzaväzuje, že akékoľvek úpravy pozemku bude realizovať s predchádzajúcim písomným súhlasom prenajímateľa a na svoje náklady, pričom v prípade ukončenia nájmu uvedie pozemok do pôvodného stavu, ak sa zmluvné strany nedohodnú inak.

**11.** Nájomca sa podpisom tejto zmluvy zaväzuje, že bude zabezpečovať vývoz vypustených splaškových vôd z prevádzky priebežne podľa potreby na vlastné náklady, prípadne po dohode s prenajímateľom.

**Čl. VII**

**Záverečné ustanovenia**

**1.** Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni zverejnenia tejto zmluvy na webovom sídle [www.crz.gov.sk](http://www.crz.gov.sk), t.j. v centrálnom registri zmlúv vedenom Úradom vlády Slovenskej republiky.

**2.** Táto zmluva môže byť menená alebo doplnená len po dohode obidvoch zmluvných strán očíslovanými dodatkami k zmluve, okrem čl. 4 bod 3 a 4, ktoré budú tvoriť jej neoddeliteľnú súčasť.

**3.** Zmluva je vyhotovená v  3 rovnopisoch, z ktorých 2 preberie prenajímateľ a 1 nájomca.

**4.** Zmluvné strany po prečítaní zmluvy vyhlasujú, že vyjadrujú ich skutočnú, vážnu a slobodnú vôľu a na znak súhlasu s jej obsahom ju vlastnoručne podpisujú.

V Zlatých Moravciach ........................... V Zlatých Moravciach ...........................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mgr. Simona Holubová**

riaditeľka podniku